Държавен вестник, бр. 93, 2018 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  93
отмяна на регламенти (ЕИО) № 352/78, (ЕО) 
№ 165/94, (ЕО) № 2799/98, (ЕО) № 814/2000, 
(ЕО) № 1290/2005 и (ЕО) № 485/2008 на 
Съвета (ОВ, L 347, 20.12.2013 г.), наричан 
по-нататък „Регламент (ЕС) № 1306/2013 на 
Европейския парламент и на Съвета“.
Чл. 3. (1) Изпълнителният директор на 
ДФЗ определя със заповед периодите за прием 
и бюджета за всеки прием по мерките по 
чл. 1. Заповедта се публикува на интернет 
страницата на ДФЗ в срок най-малко 30 дни 
преди началото на съответния период на 
прием. Издадената заповед може да бъде 
изменена по реда на нейното издаване.
(2) Изпълнителният директор на ДФЗ 
утвърждава образците на документи за кан-
дидатстване за предоставяне на финансова 
помощ по мерките по чл. 1 и може да утвърди 
условия и ред за подаване на документите в 
електронен вид. Документите се публикуват 
на интернет страницата на ДФЗ в срок до 
един работен ден от утвърждаването им и 
най-малко 30 дни преди началото на съот-
ветния период на прием. 
(3) Периодите за прием по мерките по 
чл. 1 се определят със заповедта по ал. 1 
въз основа на взето решение от постоянната 
работна група за управление на Национал-
ната програма по чл. 4, ал. 1.
(4) Държавен фонд „Земеделие“ предоставя 
финансова помощ на одобрените кандида-
ти за подпомагане въз основа на сключен 
договор. Помощта се предоставя в рамките 
на определения по ал. 1 бюджет по всяка от 
мерките по чл. 1.
(5) Контролът за изпълнението на проек-
тите по мерките по чл. 1, за които е сключен 
договор, се упражнява от ДФЗ.
(6) При наличие на разполагам бюджет 
и въз основа на решение на постоянната 
работна група изпълнителният директор на 
ДФЗ определя със заповед бюджет и пери-
од за допълнителен прием на заявления за 
подпомагане, които предвиждат финансиране 
с авансово плащане за текущата финансо-
ва година. 
Чл. 4. (1) Министърът на земеделието, 
храните и горите със заповед определя 
постоянна работна група за управление на 
Националната програма. В състава на ра-
ботната група се включват представители на 
Министерството на земеделието, храните и 
горите (МЗХГ), ИАЛВ и ДФЗ. Постоянната 
работна група в сътрудничество с неправи-
телствените организации взема решения по 
текущи въпроси и проблеми, възникнали 
при прилагането на Националната програ-
ма, включително откриване на приеми по 
отделните мерки, управление на бюджета и 
неговото преразпределяне между мерките. 
(2) Организацията и редът за работа на 
постоянната работната група за управление 
на Националната програма се определят със 
заповедта по ал. 1.
Г л а в а  т р е т а
МЯРКА „ПРЕСТРУКТУРИРАНЕ И КОН-
ВЕРСИЯ НА ЛОЗЯ“
Раздел І
Дейности
Чл. 5. (1) По мярка „Преструктуриране и 
конверсия на лозя“ се подпомагат следните 
подмерки и дейности:
1. конверсия на сортовия състав на на-
сажденията:
а) изкореняване;
б) засаждане;
в) изграждане на подпорна конструкция;
2. промяна на местонахождението на лозята:
а) изкореняване;
б) засаждане;
в) изграждане на подпорна конструкция;
3. подобряване на техниките за управление 
на лозята:
а) изграждане на подземни колектори за 
дренаж, шахти и канали за отводняване;
б) изграждане и/или реконструкция на 
тераси;
в) изграждане на автоматизирани системи 
за капково напояване;
г) смяна на подпорна конструкция;
д) изграждане на подпорна конструкция 
на новосъздадени насаждения;
е) смяна на формировката.
(2) За дейностите по ал. 1, т. 1 и 2 одо-
брените кандидати получават обезщетение 
за загуба на доход в една от следните форми:
1. разрешение за едновременно отглеждане 
на стари и нови лозови насаждения за опреде-
лен период от време (отложено изкореняване), 
който не надвишава периода на валидност на 
разрешенията за презасаждане (три години);
2. парично обезщетение, което компенсира 
загубата на доходи в периода до встъпване 
в плододаване на новосъздадените лозови 
насаждения за определен период от време, 
който не надвишава две последователни ви-
нарски години, с цел полагане на грижи за 
насажденията и опазване на околната среда.
(3) Максималният срок за изпълнение на 
дейностите по ал. 1 е до края на втората ви-
нарска година, следваща винарската година, 
в която е сключен договорът за предоставяне 
на финансова помощ.
Чл. 6. (1) Недопустими за подпомагане 
по мярка „Преструктуриране и конверсия на 
лозя“ са следните дейности:
1. презасаждане на лозарски парцел със 
същия винен сорт при същите или различни 
разстояния на засаждане, представляващо 
обичайно обновление на лозята, които са 
приключили естествения си жизнен цикъл;
2. защита от щети, нанесени от диви живот-
ни, чрез изграждане на огради или с активна 
защита, която включва човешки звуци;